Meira en hundrað manns skráðu sig inn á svikasíður sem netsvindlarar settu upp í nafni Landsbankans í síðasta mánuði. Svindlurunum tókst að svíkja rúmlega þrjár milljónir út úr þrjátíu þeirra. Vonast er til að hægt verði að endurheimta stóran hluta fjárins. Þetta segir framkvæmdastjóri einstaklingssviðs bankans. Svo virðist sem svindlararnir hafi keypt sig inn í leitarvélar, svo skuggasíða þeirra kom upp á undan síðu Landsbankans. Bankinn segir að öryggiskerfi bankans hafi haldið.
Vonast er til að hægt verði að endurheimta stóran hluta þess fjár sem netsvindlarar höfðu af viðskiptavinum Landsbankans, í gegnum svikasíðu. Meira en hundrað manns skráðu sig inn á síðurnar.
Lögregla greindi frá því í gær að hópur sérhæfðra netsvikara hefði komið hingað til lands í þeim eina tilgangi að svíkja fé út úr fólki. Þeir eru sagðir hafa sett upp skuggasíður í nafni Landsbankans og þannig haft rúmar þrjár milljónir af um 30 viðskiptavinum bankans. Helgi Teitur Helgason framkvæmdastjóri einstaklingssviðs Landsbankans
Við höfum veitt lögreglunni allar upplýsingar sem hún hefur óskað eftir, og um leið og þetta kom í ljós gripum við til allra þeirra aðgerða sem okkur voru færar, leituðumst við að láta taka niður þessar síður og settum aukið eftirlit í gang og höfðum samband við banka bæði hér á landi og erlendis til að reyna að freista þess að svikin gætu haldið áfram. Við höfðum líka samband við viðskiptavini sem við sáum eða okkur grunaði að hefðu orðið fyrir svikum af þessu tagi og sendum út tilkynningar.
Helgi segir að þannig hafi tekist að koma í veg fyrir að fleiri flæktust í net svikaranna.
En það voru rúmlega hundrað manns sem skráðu sig inn á þessar svikasíður.
Skuggasíðurnar voru settar þannig upp að þegar nafn Landsbankans var slegið inn í leitarvél kom upp síða sem var nákvæmlega eins og síða bankans. Viðskiptavinir töldu sig því vera að tengjast heimabankanum en voru í raun að veita tölvuþrjótum aðgang að honum og lykilorðum sínum. Svindlararnir millifærðu svo peninga af reikningunum.
Helgi brýnir fyrir fólki að slá sjálft inn slóð bankans, en treysta ekki á leitarsíður. Almennt beri viðskiptavinir tjónið sjálfir, ef þeir gefa upp innskráningarupplýsingar eða kortanúmer á svikasíðum.
Ferli peninganna eða leið peninganna sem náðust þó út hefur verið rakin, og eitthvað af þessum peningum hafa glæponarnir náð að hagnýta sér, en mér skilst að verulegur hluti eða einhver hluti hafi náðst að stöðva og svo er lögreglan að vinna úr því.
Meira en hundrað manns skráðu sig inn á svikasíður sem netsvindlarar settu upp í nafni Landsbankans í síðasta mánuði. Svindlurunum tókst að svíkja rúmlega þrjár milljónir út úr þrjátíu þeirra. Vonast er til að hægt verði að endurheimta stóran hluta fjárins. 